techiaith/cofnodycynulliad_en-cy huggingface dataset:
English: Thank you. Of course, it's not me who's saying these things, but the car companies, as reported in the Financial Times. But it should not be a surprise that, when the EU sells £265 billion-worth of goods to us and we only sell £170 billion-worth of goods to them, if you make trade more expensive through tariffs, that production would relocate on a net basis from the EU to the UK in light of those tariffs. I would prefer to see free trade and I would also support, I think, broadly what the First Minister has just said; I think there had been suggestions before of UK Government having to agree its approach, but to the extent the First Minister was just talking about - consultation - I support him in that, and agree that the UK Government's hand would be strengthened if there was wide support for its negotiating stance. I would, however, caution the First Minister against assuming he'd have support in Wales for confronting the UK Government on this issue. We're reminded today that support for abolishing this place is greater than support for independence, yet your Minister, Ken Skates, has just written to Members of Parliament to tell them to change rail devolution - and I quote - to 'addressconcerns being raised by the growing independence movements in both Scotland and Wales.' First Minister, surely it's preposterous to pressurise the UK Government as if you're Cardiff's Nicola Sturgeon.
Welsh: Diolch. Wrth gwrs, nid fi sy'n dweud y pethau hyn, ond y cwmnïau ceir, fel yr adroddwyd yn y Financial Times. Ond ni ddylai fod yn syndod, pan fo'r UE yn gwerthu gwerth £265 biliwn o nwyddau i ni, a'n bod ni ddim ond yn gwerthu gwerth £170 biliwn o nwyddau iddyn nhw, os byddwch chi'n gwneud masnach yn ddrytach trwy dariffau, y byddai'r broses gynhyrchu yn adleoli ar sail net o'r UE i'r DU yng ngoleuni'r tariffau hynny. Byddai'n well gen i weld masnach rydd a byddwn hefyd yn cefnogi'n fras, rwy'n credu, yr hyn y mae'r Prif Weinidog newydd ei ddweud; rwy'n credu y bu awgrymiadau yn flaenorol o Lywodraeth y DU yn gorfod cytuno ar ei dull o weithredu, ond i'r graddau yr oedd y Prif Weinidog yn sôn amdanyn nhw nawr - ymgynghori - rwy'n ei gefnogi yn hynny o beth, ac yn cytuno y byddai sefyllfa Llywodraeth y DU yn cryfhau pe byddai cefnogaeth eang i'w safbwynt negodi. Fodd bynnag, byddwn yn rhybuddio'r Prif Weinidog rhag tybio y byddai'n cael cefnogaeth yng Nghymru i wrthwynebu Llywodraeth y DU ar y mater hwn. Rydym ni'n cael ein hatgoffa heddiw bod cefnogaeth i ddiddymu'r lle hwn yn fwy na'r gefnogaeth i annibyniaeth, ac eto mae eich Gweinidog, Ken Skates, newydd ysgrifennu at Aelodau Seneddol i ddweud wrthyn nhw am newid datganoli rheilffyrdd - ac rwy'n dyfynnu - i fynd i'r afael â phryderon sy'n cael eu codi gan y mudiadau annibyniaeth sy'n tyfu yng Nghymru ac yn yr Alban. Prif Weinidog, siawns ei bod hi'n afresymol i roi pwysau ar Lywodraeth y DU fel pe byddech chi'n Nicola Sturgeon Caerdydd.
English: Well, Llywydd, I have no policy of confrontation with the UK Government, or with the Scottish or with the Northern Irish Governments either. The Welsh Government comes to the door in all the discussions that we have looking to be a positive contributing member of those inter-governmental discussions. Where I differ from him, however, is this: when our interests are different to those of the UK Government, of course, we will always speak up for them and nothing will stop us from making sure that, when we think that something is in the interests of Wales, whether that is in car manufacturing, whether that is in the way that rail funding is organised across the United Kingdom, then we will do our job. We will stand up to that responsibility and we will never leave them in any doubt - not because we are looking for confrontation, but because we have a job of work to do that means that this Senedd is here to represent people's views in Wales, and we must do that without fear of any contradiction by others.
Welsh: Wel, Llywydd, nid oes gen i unrhyw bolisi o wrthdaro â Llywodraeth y DU, na chyda Llywodraethau'r Alban na Gogledd Iwerddon ychwaith. Daw Llywodraeth Cymru i'r drws ym mhob un o'r trafodaethau yr ydym ni'n eu cael gyda'r nod o fod yn aelod cyfrannol cadarnhaol o'r trafodaethau rhynglywodraethol hynny. Fodd bynnag, yr hyn yr wyf i'n anghytuno ag ef yn ei gylch yw hyn: pan fo'n buddiannau ni'n wahanol i rai Llywodraeth y DU, wrth gwrs, byddwn i bob amser yn siarad o'u plaid ac ni fydd dim yn ein hatal rhag gwneud yn siŵr, pan fyddwn ni'n credu bod rhywbeth er lles Cymru, boed hynny'n weithgynhyrchu ceir, boed hynny yn y ffordd y caiff cyllid rheilffyrdd ei drefnu ar draws y Deyrnas Unedig, yna byddwn yn gwneud ein gwaith. Byddwn yn cyflawni'r cyfrifoldeb hwnnw ac ni fyddwn byth yn eu gadael mewn unrhyw amheuaeth - nid am ein bod ni'n chwilio am ddadl, ond am fod gennym ni waith i'w wneud sy'n golygu bod y Senedd hon yma i gynrychioli safbwyntiau pobl yng Nghymru, ac mae'n rhaid i ni wneud hynny heb ofni unrhyw wrthddywediad gan eraill.
English: I thank the Member for that. The Deputy Minister for Housing and Local Government's transforming towns announcement last week set out the significant investment the Welsh Government makes in supporting the regeneration of towns across Wales. We now intend to adopt and promote a town-centre-first approach to new developments.
Welsh: Diolchaf i'r Aelod am hynna. Nododd cyhoeddiad trawsnewid trefi y Dirprwy Weinidog Tai a Llywodraeth Leol yr wythnos diwethaf y buddsoddiad sylweddol y mae Llywodraeth Cymru yn ei wneud i helpu i adfywio trefi ledled Cymru. Rydym ni bellach yn bwriadu mabwysiadu a hyrwyddo dull canol trefi yn gyntaf o ymdrin â datblygiadau newydd.
English: Thank you for your answer, First Minister. I was really pleased to hear about the package of measures brought together under the transforming towns agenda, and they show, I believe, the Welsh Government's commitment to towns like Mountain Ash and Aberdare in my constituency. Now, with my interest in a vacant land tax, it will come as no surprise to you that I particularly welcome the additional £13.6 million funding to tackle empty and dilapidated buildings and land. Can the First Minister say a little more about this, especially in the context of the recent consultation on compulsory purchase orders, which will give local authorities enhanced powers to drive this forward and to tackle urban blight?
Welsh: Diolch am eich ateb, Prif Weinidog. Roeddwn i'n falch iawn o glywed am y pecyn o fesurau a ddygwyd ynghyd o dan yr agenda trawsnewid trefi, ac maen nhw'n dangos, rwy'n credu, ymrwymiad Llywodraeth Cymru i drefi fel Aberpennar ac Aberdâr yn fy etholaeth i. Nawr, gyda fy niddordeb mewn treth ar dir gwag, ni fydd yn syndod i chi fy mod i'n croesawu'n arbennig y cyllid ychwanegol o £13.6 miliwn i fynd i'r afael ag adeiladau a thir gwag sydd wedi dadfeilio. A all y Prif Weinidog ddweud ychydig mwy am hyn, yn enwedig yng nghyd-destun yr ymgynghoriad diweddar ar orchmynion prynu gorfodol, a fydd yn rhoi mwy o bwerau i awdurdodau lleol fwrw ymlaen â hyn a mynd i'r afael â malltod trefol?
English: A vital step towards regenerating town centres has to be taking firm action to deal with the terrible plight of homelessness that causes so much great suffering to vulnerable people and has a very visible impact on town centres and city centres. Now, new figures on homelessness released by the Welsh Government today do show an increase in rough-sleeping. I know it's only a snapshot, but they do suggest an increase of around 20 per cent for a two-week period in October 2019 compared with the previous year, and I note that Newport and Caerphilly fare particularly badly. Now, First Minister, the answer isn't criminalising vulnerable homeless people, surely, and taking away their meagre possessions, as some councils are doing, but surely the answer is properly funding homelessness services and implementing robust action plans, such as the one put forward by the Crisis organisation. So, could you tell me, please, what steps your Government will be taking to deal with this increasingly desperate problem of homelessness on Welsh streets?
Welsh: Un cam hanfodol tuag at adfywio canol trefi yw cymryd camau pendant i ymdrin â malltod erchyll digartrefedd sy'n achosi cymaint o ddioddefaint mawr i bobl agored i niwed ac sy'n cael effaith amlwg iawn ar ganol trefi a chanol dinasoedd. Nawr, mae ffigurau newydd ar ddigartrefedd a gyhoeddwyd gan Lywodraeth Cymru heddiw yn dangos cynnydd i'r niferoedd sy'n cysgu ar y stryd. Rwy'n gwybod mai dim ond cipolwg yw hwn, ond maen nhw'n awgrymu cynnydd o tua 20 y cant yn ystod cyfnod o bythefnos ym mis Hydref 2019 o'i gymharu â'r flwyddyn flaenorol, ac rwy'n sylwi bod Casnewydd a Chaerffili yn gwneud yn arbennig o wael. Nawr, Prif Weinidog, nid gwneud pobl ddigartref agored i niwed yn droseddwyr yw'r ateb, does bosib, a chymryd eu heiddo prin oddi arnyn nhw, fel y mae rhai cynghorau yn ei wneud, ond siawns mai'r ateb yw ariannu gwasanaethau digartrefedd yn briodol a gweithredu cynlluniau cadarn, fel yr un a gynigiwyd gan y sefydliad Crisis. Felly, a allech chi ddweud wrthyf i, os gwelwch yn dda, pa gamau y bydd eich Llywodraeth yn eu cymryd i ymdrin â'r broblem gynyddol anobeithiol hon o ddigartrefedd ar strydoedd Cymru?
English: I thank the Member for that question, Llywydd. Through additional investment in our workforce, health boards and trusts in Wales employ more NHS consultants than at any time previously. The overall hospital consultant workforce has grown by more than 10 per cent over the last five years.
Welsh: Diolchaf i'r Aelod am y cwestiwn yna, Llywydd. Trwy fuddsoddiad ychwanegol yn ein gweithlu, mae byrddau ac ymddiriedolaethau iechyd yng Nghymru yn cyflogi mwy o feddygon ymgynghorol GIG nag ar unrhyw adeg o'r blaen. Mae'r gweithlu meddygon ymgynghorol cyffredinol mewn ysbytai wedi tyfu gan fwy na 10 y cant dros y pum mlynedd diwethaf.
English: Well, Llywydd, let me repeat what I said earlier: my advice to local politicians is that they should play an active and engaged part in the debate that will now be carried out by the local health board. I know my colleague Mick Antoniw and others have been holding meetings with their constituents, and that is exactly the role that local politicians should play - making sure that the views, the possibilities, that people might be able to contribute to the discussion, that all of that is well known and properly debated. When I spoke in June of last year, I said what I said because it was the position at the time that the local health board were attempting to recruit substantively to vacancies; if they weren't able to recruit substantively, that they would aim to recruit locum consultants in their place. That is what the health board was doing then; it's what the health board has done in the interim. There comes a point when local clinicians believe that continuing the current service is not viable, would not be safe for patients, and they wanted to discuss alternatives with their local population. I hope that the health board will take every step to make sure that it engages directly with local representatives and local patients as part of that. But, given that that is the conclusion they have reached, they are surely right to have that conversation.
Welsh: Wel, Llywydd, gadewch i mi ailadrodd yr hyn a ddywedais yn gynharach: fy nghyngor i wleidyddion lleol yw y dylen nhw chwarae rhan weithredol ac ymgysylltiol yn y ddadl a fydd yn cael ei chynnal nawr gan y bwrdd iechyd lleol. Gwn fod fy nghyd-Aelod Mick Antoniw ac eraill wedi bod yn cynnal cyfarfodydd gyda'u hetholwyr, a dyna'r union ran y dylai gwleidyddion lleol ei chwarae - gwneud yn siŵr bod y safbwyntiau, y posibiliadau, y byddai pobl efallai'n gallu eu cyfrannu at y drafodaeth, bod hynny i gyd yn hysbys ac yn cael ei drafod yn briodol. Pan siaradais i ym mis Mehefin y llynedd, dywedais yr hyn a ddywedais gan mai dyna oedd y sefyllfa ar y pryd pan oedd y bwrdd iechyd lleol yn ceisio recriwtio'n sylweddol i swyddi gwag; os nad oedden nhw'n gallu recriwtio'n sylweddol, y bydden nhw'n ceisio recriwtio meddygon ymgynghorol locwm yn hytrach. Dyna'r oedd y bwrdd iechyd yn ei wneud bryd hynny; dyna mae'r bwrdd iechyd wedi ei wneud yn y cyfamser. Daw adeg pan fydd clinigwyr lleol yn credu nad yw parhau â'r gwasanaeth presennol yn ddichonadwy, na fyddai'n ddiogel i gleifion, ac roedden nhw eisiau trafod dewisiadau eraill gyda'u poblogaeth leol. Rwy'n gobeithio y bydd y bwrdd iechyd yn cymryd pob cam i wneud yn siŵr ei fod yn ymgysylltu'n uniongyrchol â chynrychiolwyr lleol a chleifion lleol yn rhan o hynny. Ond, o gofio mai dyna'r casgliad y maen nhw wedi dod iddo, siawns eu bod nhw'n iawn i gael y sgwrs honno.
English: The Member for Rhondda rightly raises the amount of, or numbers of, patients that each consultant has to deal with, but, of course, another issue is about the spread of consultants across specialisms. If we're looking to be effective in outcomes and effective in the deployment of money, one of the things we must ensure is that, when a patient comes into hospital, they do not then submit to the revolving-door syndrome, where they leave because something is fixed, but actually, they had a number of things wrong with them, a number of conditions, or a mental health issue, and then, just a month later, or a few months later, they are readmitted again under a different consultant. This is partly driven by the fact that so many consultants are very specialism driven. First Minister, can you please tell me what HEIW might be doing to ensure that we look at patients in a more holistic way, by employing more general medical consultants in hospital and more orthogeriatricians, for example? Elderly people, they go in because they've broken a hip, but they actually then develop pneumonia, or they have mental health issues, or dementia that's not picked up - bang, they're back in again. It doesn't help the NHS; it doesn't help the person to stay at home. If, while we had them there, we dealt with them in an effective way instead of just focusing on one issue, I believe that we could transform some elements of our services within hospitals. I'd be interested to hear your opinion.
Welsh: Mae'r Aelod dros y Rhondda yn iawn i godi nifer, neu niferoedd, y cleifion y mae'n rhaid i bob meddyg ymgynghorol ymdrin â nhw, ond, wrth gwrs, mae mater arall yn ymwneud â gwasgariad meddygon ymgynghorol ar draws arbenigeddau. Os ydym ni eisiau bod yn effeithiol o ran canlyniadau ac yn effeithiol o ran defnyddio arian, un o'r pethau y mae'n rhaid i ni ei sicrhau, pan ddaw claf i'r ysbyty, yw na fydd wedyn yn ildio i'r syndrom drws troi, lle mae'n gadael oherwydd bod rhywbeth wedi ei drwsio, ond mewn gwirionedd, roedd ganddo nifer o bethau o'i le, nifer o gyflyrau, neu broblem iechyd meddwl, ac yna, dim ond mis yn ddiweddarach, neu ychydig fisoedd yn ddiweddarach, mae'n cael ei aildderbyn unwaith eto o dan wahanol feddyg ymgynghorol. Mae hyn yn digwydd yn rhannol oherwydd y ffaith bod cymaint o feddygon ymgynghorol yn cael eu hysgogi gan arbenigedd. Prif Weinidog, a allwch chi ddweud wrthyf i beth y gallai AaGIC fod yn ei wneud i sicrhau ein bod ni'n edrych ar gleifion mewn ffordd fwy cyfannol, trwy gyflogi mwy o feddygon ymgynghorol cyffredinol yn yr ysbyty a mwy o orthogeriatregwyr, er enghraifft? Pobl oedrannus, maen nhw'n mynd i mewn oherwydd eu bod nhw wedi torri clun, ond maen nhw'n datblygu niwmonia, neu mae ganddyn nhw broblemau iechyd meddwl, neu ddementia nad yw'n cael ei ganfod - bang, maen nhw'n ôl i mewn unwaith eto. Nid yw'n helpu'r GIG; nid yw'n helpu'r person i aros gartref. Pe byddem ni, tra eu bod nhw yno gennym ni, yn ymdrin â nhw mewn ffordd effeithiol yn hytrach na chanolbwyntio ar un broblem yn unig, rwy'n credu y gallem ni weddnewid rhai elfennau o'n gwasanaethau mewn ysbytai. Byddai gennyf ddiddordeb mewn clywed eich barn.
English: I thank the Member for that. Across the whole of Wales, the £124 million integrated care fund brings together health, social care and housing services, supports multi-disciplinary working, focuses on innovation, prevention and early intervention, and helps people live their lives in their own way.
Welsh: Diolchaf i'r Aelod am hynna. Ledled Cymru gyfan, mae'r gronfa gofal integredig £124 miliwn yn dod â gwasanaethau iechyd, gofal cymdeithasol a thai ynghyd, yn cefnogi gwaith amlddisgyblaethol, yn canolbwyntio ar arloesi, atal ac ymyrraeth gynnar, ac yn helpu pobl i fyw eu bywydau yn eu ffordd eu hunain.
English: Thank you, First Minister. The investment in the integrated care fund and the progress it has delivered, I believe, is a key part of the whole-system approach that Wales needs to meet the demands on hospital and care services. I've seen examples in my own constituency of the fund supporting a more seamless transition between health and care and breaking down some of the barriers that can be a burden both for patients and their families. But as the annual report for 2018-19 makes clear, the lessons that arise and the best practice being delivered must be adopted at pace. So, what further actions can your Government take to ensure the lessons from the integrated care fund are delivered across a wider range of services?
Welsh: Diolch, Prif Weinidog. Mae'r buddsoddiad yn y gronfa gofal integredig a'r cynnydd y mae wedi ei gyflawni yn rhan allweddol, rwy'n credu, o'r dull system gyfan sydd ei angen ar Gymru i fodloni'r gofyniad ar wasanaethau ysbyty a gofal. Rwyf i wedi gweld enghreifftiau yn fy etholaeth fy hun o'r gronfa yn cefnogi trosglwyddiad mwy di-dor rhwng iechyd a gofal ac yn chwalu rhai o'r rhwystrau a all fod yn faich ar gleifion a'u teuluoedd. Ond fel y mae'r adroddiad blynyddol ar gyfer 2018-19 yn ei gwneud yn eglur, mae'n rhaid i'r gwersi sy'n codi a'r arfer gorau sy'n cael ei ddarparu gael eu mabwysiadu'n gyflym. Felly, pa gamau pellach y gall eich Llywodraeth eu cymryd i sicrhau bod gwersi'r gronfa gofal integredig yn cael eu darparu ar draws amrywiaeth ehangach o wasanaethau?
English: I thank the Member for that question. Thank you for the recognition of the work that the integrated care fund has done in the Member's own constituency. I'm sure that she is familiar with the stay well at home service that operates in Merthyr and the work that is being done in the Rhymney valley, through the fund, to improve services for people with learning disabilities. There is a range of things, Llywydd, that the Welsh Government does to make sure that the lessons of the fund are spread across Wales. We have strengthened the membership of the regional partnership boards in the last year by making sure that housing is directly represented on the board, because so many of the lessons are lessons that are best implemented in collaboration with housing services. We hold an annual event where people from across Wales come together to make sure they share the learning from the fund over the previous 12 months and, as it happens, that annual event will happen on Wednesday of next week. And we retain a small amount of the integrated care fund revenue funding every year to promote nationally those projects that have been most outstandingly successful at a local level, and where we are sure that that idea, that new initiative deserves to be delivered right across Wales.
Welsh: Diolchaf i'r Aelod am y cwestiwn yna. Diolch am gydnabod y gwaith y mae'r gronfa gofal integredig wedi ei wneud yn etholaeth yr Aelod ei hun. Rwy'n siŵr ei bod hi'n gyfarwydd â'r gwasanaeth cadw'n iach gartref sy'n gweithredu ym Merthyr Tudful a'r gwaith sy'n cael ei wneud yng nghwm Rhymni, drwy'r gronfa, i wella gwasanaethau i bobl ag anableddau dysgu. Ceir amrywiaeth o bethau, Llywydd, y mae Llywodraeth Cymru yn eu gwneud i sicrhau bod gwersi'r gronfa yn cael eu rhannu ledled Cymru. Rydym ni wedi cryfhau aelodaeth y byrddau partneriaeth rhanbarthol yn ystod y flwyddyn ddiwethaf drwy sicrhau bod maes tai yn cael ei gynrychioli'n uniongyrchol ar y bwrdd, gan fod cynifer o'r gwersi yn wersi sy'n cael eu gweithredu orau ar y cyd â gwasanaethau tai. Rydym ni'n cynnal digwyddiad blynyddol lle mae pobl o bob cwr o Gymru yn dod ynghyd i wneud yn siŵr eu bod nhw'n rhannu'r hyn a ddysgwyd o'r gronfa yn ystod y flwyddyn flaenorol ac, fel mae'n digwydd, bydd y digwyddiad blynyddol hwnnw'n cael ei gynnal ddydd Mercher yr wythnos nesaf. Ac rydym ni'n cadw swm bach o gyllid refeniw'r gronfa gofal integredig yn ôl bob blwyddyn i hyrwyddo'n genedlaethol y prosiectau hynny a fu'n fwyaf eithriadol o lwyddiannus ar lefel leol, a phan ein ni'n sicr bod y syniad hwnnw, y fenter newydd honno, yn haeddu cael ei darparu ledled Cymru gyfan.
English: First Minister, last year, I note that the Wales Audit Office found that the impact of the integrated care fund in improving outcomes for service users remained unclear and there was little evidence of successful projects being mainstreamed into core budgets. So, can I ask how has the Welsh Government implemented the recommendations that the Wales Audit Office made, and what work has been done to align specifically the use of integrated care fund capital and revenue funding to provide packages of care that will improve outcomes for service users?
Welsh: Prif Weinidog, y llynedd, sylwais fod Swyddfa Archwilio Cymru wedi canfod bod effaith y gronfa gofal integredig o ran gwella canlyniadau i ddefnyddwyr gwasanaeth yn dal yn aneglur ac mai prin oedd y dystiolaeth o brosiectau llwyddiannus yn cael eu prif ffrydio i gyllidebau craidd. Felly, a gaf i ofyn sut mae Llywodraeth Cymru wedi gweithredu'r argymhellion a wnaeth Swyddfa Archwilio Cymru, a pha waith sydd wedi ei wneud i gysoni'n benodol y defnydd o gyllid cyfalaf a refeniw'r gronfa gofal integredig i ddarparu pecynnau gofal a fydd yn gwella canlyniadau i ddefnyddwyr gwasanaeth?
English: Well, Llywydd, I think that that is a slightly selective reading of the WAO report that had many positive things to say about the fund and the impact that it has had across Wales. Of course it provides recommendations on how things can be done better, and we take that seriously. We wish we had a three-year budget from the UK Government so that we could provide the sort of certainty to service providers on the ground that the WAO report proposed to us. On the specific issue of aligning the capital and revenue purposes of the fund, just to give the Member one example: in the Gwent area, the capital funding is being used to provide a new five-bedded respite home for children with profound physical and mental health needs. It's doing that because the basis of the fund has been broadened in recent years. As those Members who were part of setting it up will remember, it began very specifically as an initiative to prevent older people being admitted to hospital or to accelerate their discharge. We now use it for a wider range of purposes, including the needs of children with very severe health needs.
Welsh: Wel, Llywydd, rwy'n credu bod hwnna'n ddarlleniad detholus braidd o adroddiad Swyddfa Archwilio Cymru a oedd â llawer o bethau cadarnhaol i'w dweud am y gronfa a'r effaith y mae wedi'i chael ar Gymru. Wrth gwrs, mae'n cynnig argymhellion ar sut y gellir gwneud pethau'n well, ac rydym ni'n cymryd hynny o ddifrif. Byddai'n dda gennym pe byddai gennym ni gyllideb tair blynedd gan Lywodraeth y DU fel y gallem ni roi'r math o sicrwydd i ddarparwyr gwasanaeth ar lawr gwlad a gynigiwyd i ni gan adroddiad Swyddfa Archwilio Cymru. Ar y mater penodol o gysoni dibenion cyfalaf a refeniw'r gronfa, dim ond i roi un enghraifft i'r Aelod: yn ardal Gwent, mae'r arian cyfalaf yn cael ei ddefnyddio i ddarparu cartref seibiant pum gwely newydd i blant ag anghenion iechyd meddwl a chorfforol dwys. Mae'n gwneud hynny gan fod sail y gronfa wedi ei hehangu yn y blynyddoedd diweddar. Fel y bydd yr Aelodau hynny a oedd yn rhan o'r broses o'i sefydlu yn cofio, dechreuodd yn benodol iawn fel menter i atal pobl hŷn rhag cael eu derbyn i'r ysbyty neu i gyflymu'r broses o'u rhyddhau. Rydym ni'n ei defnyddio at amrywiaeth ehangach o ddibenion erbyn hyn, gan gynnwys anghenion plant ag anghenion iechyd difrifol iawn.